ԱՄՓՈՓԱԹԵՐԹ

«Հայաստանի Հանրապետության հարկային օրենսգրքում փոփոխություններ և լրացումներ կատարելու մասին ՀՀ օրենքի նախագծի վերաբերյալ ստացված առարկությունների և առաջարկությունների, դրանց ընդունման կամ չընդունման վերաբերյալ

|  |  |  |  |
| --- | --- | --- | --- |
| Առարկության, առաջարկությանհեղինակը, գրության ստացման ամսաթիվը,գրության համարը | Առարկության, առաջարկությանբովանդակությունը | Եզրակացություն | Կատարված փոփոխություններ |
| ՀՀ կադաստրի կոմիտե 21.05.2020թ․թիվ Մ-19572-2020 | 1․ Առաջարկվում է նախագծի 4-րդ հոդվածով Օրենսգրքի 233-րդ հոդվածի խմբագրված մասում «դրույքաչափի արտադրյալի չափով» բառերը փոխարինել «դրույքաչափերով» բառով: Օրենսգրքի 229-րդ հոդվածով սահմանված են ոչ միայն հաստատուն դրույքաչափեր, այլև կադաստրային արժեքի մեծությամբ պայմանավորված սանդղակային դրույքաչափեր, և «դրույքաչափի արտադրյալի չափով» ձևակերպումը կարող է տարբեր կերպ մեկնաբանվել։ | Ընդունվել է: | Նախագծում կատարվել է համապատասխան փոփոխություն: |
| 2. Հաշվի առնելով այն հանգամանքը, որ առկա են բազմաթիվ չկառուցապատված հողամասեր, որոնք բարելավված են միայն պարիսպով, Նախագծի 2-րդ հոդվածով Օրենսգրքի 229-րդ հոդվածի նոր խմբագրված 1-ին մասի 2-րդ կետում առաջարկում ենք «առանց բարելավումների» բառերից հետո լրացնել «(այդ թվում՝ միայն պարիսպով բարելավված)» բառերը։  | Ընդունվել է։ | Նախագծում կատարվել է համապատասխան փոփոխություն: |
| «Էլեկտրոնային կառավարման, ենթակառուցվածքների ներդրման գրասենյակ» ՓԲԸ21.05.2020թ․ թիվ 1304 | Դիտողություններ և առաջարկություններ չկան:Միաժամանակ, հայտնում ենք, որ մեր տվյալներով համայնքներում ներկայում առկա էլեկտրոնային տեղեկատվական համակարգերը հնարավորություն չեն տալիս ապահովելու վերոնշյալ ՀՀ օրենքի նախագծով նախատեսված փոփոխությունների կիրարկումը և անհրաժեշտ է դիտարկել համայնքներում նոր էլեկտրոնային տեղեկատվական համակարգի ներդրման հնարավորությունը օրենքով նախատեսված դրույթները պատշաճ իրականացնելու նպատակով։ | Ընդունվել է ի գիտություն: |  |
| ՀՀ պաշտպանության նախարարություն25.05.2020թ․ թիվ ՊՆ/510/1691-2020 | Դիտողություններ և առաջարկություններ չկան: | Ընդունվել է ի գիտություն: |  |
| ՀՀ տարածքային կառավարման և ենթակառուցվածքների նախարարություն26.05.2020թ․ թիվ | Տարածքային կառավարման և ենթակառուցվածքների նախարարությունը Ձեր կողմից ներկայացված «Հարկային օրենսգրքում փոփոխություններ և լրացումներ կատարելու մասին» օրենքի նախագծի վերաբերյալ հայտնում է, որ ընդհանուր առմամբ հավանություն է տալիս նախագծով առաջարկվող նոր կարգավորումներին, հատկապես՝ շուկայական արժեքներին մոտարկ­ված արժեքների հիման վրա առավել բարձր շուկայական արժեք ունեցող անշարժ գույքի հարկի հաշվարկման համակարգին։ | Ընդունվել է ի գիտություն: |  |